CELEX: 32020R0207
Language: mt
Date: 2020-02-14 00:00:00
Title: Regolament ta’ Implimentazzjoni tal-Kummissjoni (UE) 2020/207 tal-14 ta’ Frar 2020 li jemenda r-Regolament (UE) Nru 142/2011 fir-rigward ta’ importazzjonijiet ta’ ikel għall-annimali domestiċi mill-Għarabja Sawdita (Test b’rilevanza għaż-ŻEE)

17.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 43/69
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/207
         tal-14 ta’ Frar 2020
         li jemenda r-Regolament (UE) Nru 142/2011 fir-rigward ta’ importazzjonijiet ta’ ikel għall-annimali domestiċi mill-Għarabja Sawdita
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (1), u b’mod partikolari l-Artikolu 41(4) tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 142/2011 (2) jistabbilixxi r-regoli li jimplimentaw ir-Regolament (KE) Nru 1069/2009, fosthom il-kundizzjonijiet tas-saħħa pubblika u s-saħħa tal-annimali għall-importazzjoni tal-ikel għall-annimali domestiċi.
                  
               
                     (2)
                  
                  
                     Ir-rekwiżiti għall-importazzjoni fl-Unjoni u t-tranżitu minnha ta’ ikel għall-annimali domestiċi u affarijiet ta’ tgerrim għall-klieb huma stabbiliti fit-Taqsima 1 tal-Kapitolu II tal-Anness XIV tar-Regolament (UE) Nru 142/2011, kif ukoll il-lista ta’ pajjiżi terzi fir-ringiela 12 tat-Tabella 2 tagħha.
                  
               
                     (3)
                  
                  
                     L-awtoritajiet kompetenti tar-Renju tal-Arabja Sawdija taw l-assigurazzjonijiet lill-Kummissjoni li r-Renju tal-Arabja Sawdija jista’ jikkonforma mal-kundizzjonijiet tas-saħħa rilevanti u taw garanziji suffiċjenti għall-kontrolli li jwettqu fuq il-produzzjoni ta’ ikel għall-annimali domestiċi miksub mit-tjur. Għalhekk huwa ġġustifikat li l-Arabja Sawdija tinżied mal-lista ta’ pajjiżi terzi minn fejn l-ikel ipproċessat għall-annimali domestiċi li joriġina mit-tjur jista’ jiġi importat fl-Unjoni u jgħaddi bi tranżitu mill-Unjoni.
                  
               
                     (4)
                  
                  
                     Għaldaqstant it-Tabella 2 tat-Taqsima 1 tal-Kapitolu II tal-Anness XIV tar-Regolament (UE) Nru 142/2011 għandha tiġi emendata skont dan.
                  
               
                     (5)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            It-Tabella 2 tat-Taqsima 1 tal-Kapitolu II tal-Anness XIV tar-Regolament (UE) Nru 142/2011 hija emendata skont it-test stabbilit fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Frar 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 300, 14.11.2009, p. 1.
         
            (2)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
      
      
         
            ANNESS
            Fit-Tabella 2 tat-Taqsima 1 tal-Kapitolu II tal-Anness XIV tar-Regolament (UE) Nru 142/2011, ir-ringiela 12 hija sostitwita b’dan li ġej:
            
               
                           “12
                        
                        
                           Ikel għall-annimali domestiċi, inkluż l-affarijiet ta’ tgerrim għall-klieb
                        
                        
                           
                                       (a)
                                    
                                    
                                       Fil-każ ta’ ikel ipproċessat għall-annimali domestiċi u ta’ affarijiet ta’ tgerrim għall-klieb: il-materjali msemmijin fl-Artikolu 35(a)(i) u (ii).
                                    
                                 
                                       (b)
                                    
                                    
                                       Fil-każ tal-ikel nej għall-annimali domestiċi: il-materjali msemmijin fl-Artikolu 35(a)(iii).
                                    
                                 
                        
                           L-ikel għall-annimali domestiċi u l-affarijiet ta’ tgerrim għall-klieb iridu jkunu ġew prodotti skont il-Kapitolu II tal-Anness XIII.
                        
                        
                           
                                       (a)
                                    
                                    
                                       Fil-każ tal-ikel nej għall-annimali domestiċi:
                                       Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010 jew fl-Anness I tar-Regolament (KE) Nru 798/2008, li minnhom l-Istati Membri jawtorizzaw importazzjonijiet ta’ laħam frisk mill-istess speċi u minn fejn huwa awtorizzat biss il-laħam bl-għadma.
                                       Fil-każ ta’ materjali tal-ħut, il-pajjiżi terzi elenkati fl-Anness II tad-Deċiżjoni 2006/766/KE.
                                    
                                 
                                       (b)
                                    
                                    
                                       Fil-każ ta’ affarijiet ta’ tgerrim għall-klieb u ikel għall-annimali domestiċi minbarra l-ikel nej għall-annimali domestiċi:
                                       Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010, u l-pajjiżi li ġejjin:
                                       
                                                    
                                                
                                                
                                                   (JP) Il-Ġappun
                                                
                                             
                                                    
                                                
                                                
                                                   (EC) L-Ekwador
                                                
                                             
                                                    
                                                
                                                
                                                   (LK) Is-Sri Lanka
                                                
                                             
                                                    
                                                
                                                
                                                   (TW) It-Tajwan
                                                
                                             
                                                    
                                                
                                                
                                                   (SA) L-Arabja Sawdija (l-ikel ipproċessat għall-annimali domestiċi li joriġina mit-tjur biss)
                                                
                                             Fil-każ ta’ ikel ipproċessat għall-annimali domestiċi dderivat minn materjali tal-ħut, il-pajjiżi terzi elenkati fl-Anness II tad-Deċiżjoni 2006/766/KE.
                                    
                                 
                        
                           
                                       (a)
                                    
                                    
                                       Fil-każ ta’ ikel għall-annimali domestiċi fil-landa: L-Anness XV, il-Kapitolu 3(A).
                                    
                                 
                                       (b)
                                    
                                    
                                       Fil-każ ta’ ikel ipproċessat għall-annimali domestiċi minbarra l-ikel għall-annimali domestiċi fil-landa: L-Anness XV, il-Kapitolu 3(B).
                                    
                                 
                                       (c)
                                    
                                    
                                       Fil-każ tal-affarijiet ta’ tgerrim għall-klieb: L-Anness XV, il-Kapitolu 3(C).
                                    
                                 
                                       (d)
                                    
                                    
                                       Fil-każ ta’ ikel nej għall-annimali domestiċi: L-Anness XV, il-Kapitolu 3(D).”